open-index/open-wikipedia-markdown huggingface dataset:
Alavieskan vaakuna

**Alavieskan vaakuna** on Alavieskan kunnan tunnus. Vaakunan viikate-aihe viittaa laajoihin kunnan alueella oleviin niittylakeuksiin. Viikatetta käytettiin myös Alavieskan kunnan vanhassa sinetissä, jossa se oli ristikkäin haravan kanssa.

Vaakunan selitys on ”vihreässä kentässä ristikkäin kaksi hopeaviikatetta, joiden terät kultaa.” Vaakunan on suunnitellut Kaj Kajander, ja Alavieskan kunnanvaltuusto hyväksyi sen kokouksessaan 20. syyskuuta 1960. Sisäasiainministeriö vahvisti vaakunan käyttöön 25. marraskuuta samana vuonna.

## Lähteet
* 
*
Nissedal

**Nissedal** on Norjan kunta Telemarkin läänissä. Se rajoittuu lännessä Fyresdaliin, pohjoisessa Kviteseidiin ja idässä Drangedaliin. Agderin läänin puolella kunnan rajanaapureita ovat Åmli, Vegårshei ja Gjerstad. Kunnan alueella sijaitsee Telemarkin läänin suurin järvi Nisser.

Nissedalin kuntakeskus on Treungen. Vuoden 2023 alussa kunnassa oli 1&nbsp;442 asukasta.

## Kuvia

Nissedal church.JPG|Nissedalin kirkko
Landscape Nisser i Telemark.jpg|Nisser-järven maisemaa
Nissedal IMG 2324 rv41 Tveitsund.JPG|Kunnan keskustaa
Gautefall - Telemark - panoramio (2).jpg|Gautefallin laskettelukeskus


## Tunnettuja henkilöitä
* Jan Gunnar Solli (s. 1981), jalkapalloilija
* Sigvald Tveit (1945–2019), säveltäjä

## Lähteet

## Aiheesta muualla
Bahmanin sulttaanikunta

**Bahmanin sulttaanikunta** oli islamilainen valtio Etelä-Intiassa vuosina 1347–1527. Se oli myös ensimmäinen itsenäinen islamilainen kuningaskunta Etelä-Intiassa.  

## Historia
Sulttaanikunnan on perustanut 3. elokuuta 1347 Ala-ud-Din Hassan Bahman Shah. Perustamista edelsi onnistunut kapina Delhin sulttaania Muhammad bin Tughluqia vastaan. Pääkaupungiksi muodostui Ahsanabad (Nykyinen Gulbarga). Vuonna 1425 pääkaupunki kuitenkin siirtyi Muhammadabadiin (Nykyinen Bidar). Vahvimmillaan valtakunta oli vuosina 1466–1481. Vuonna 1518 valtio kuitenkin hajosi viideksi osaksi ja pian tämän jälkeen valtakunta lakkasi kokonaan olemasta.

## Lähteet
Kaskisten vaakuna

**Kaskisten vaakuna** on Kaskisten kaupungin tunnus. Vaakunan mela kuvaa erinomaista luonnonsatamaa, joka on vaikuttanut kaupungin perustamiseen paikalleen. Laakerinlehvän on mahdollisesti ollut tarkoitus viitata kukoistukseen, mutta sen alkuperä voi olla myös Bladh-suvun (, 'lehti') nimessä; Kaksi suvun jäsentä – isä ja poika – hankkivat tuonaikaiselle kylälle sekä kaupunkioikeudet että tapulikaupungin aseman.

Vaakunan selitys on ”halkoisen kilven oikeassa sinisessä kentässä hopeinen perämela, vasemmassa hopeisessa kentässä vihreä laakerinlehvä.” Vaakunan on piirtänyt uudelleen A. W. Rancken vanhan vaakunan mukaisesti, joka on vahvistettu 9. huhtikuuta 1793.


Tiedosto:Kaskinen sinetti 1861.jpg|Kaupungin vanhaan sinettiin pohjautuva piirros vuodelta 1861.
Tiedosto:Von Koehne Kaskinen.jpg| Heraldikko Bernhard von Köhnen malli Kaskisten vaakunasta vuodelta 1861. Kolkka viittaa kaupungin sijaintiin Vaasan läänissä.


## Lähteet
* 

## Aiheesta muualla
;Kirjallisuutta venäjäksi
* Бойко Дм. А. Геральдика Великого Княжества Финляндского. – Запорожье, 2013.
Bolot Šamšijev

**Bolot (Bolotbek) Tölön uulu Šamšijev** (kirgiisiksi Болот (Болотбек) Төлөн уулу Шамшиев, ; 12. tammikuuta 1941 Frunze – 21. joulukuuta 2019) oli yksi tunnetuimmista kirgisialaisista elokuvaohjaajista.

Bolot Šamšijev syntyi kirgiisirunoilija Tölön Šamšijevin perheeseen. Hän valmistui Neuvostoliiton elokuvakoulusta VGIK:istä vuonna 1965. Šamšijevin ensimmäinen dokumenttielokuva, Manas-eepoksesta kertova *Manastšy* (1965) herätti kansainvälistäkin huomiota. Vuonna 1969 hän ohjasi Muhtar Äwezovin teokseen perustuvan näytelmäelokuvan ”Laukaus Karašin solassa” (*Karaš ašuusundagy atyšuu*). Sitä seurasi historiallinen seikkailuelokuva ”Issyk-Kulin punaiset unikot” (*Ysyk-Köldün kyzgaldaktary*, 1972).

Šamšijevin läpimurtoteokseksi muodostui Tšingiz Aitmatovin romaaniin perustuva ”Valkea laiva” (*Ak keme*, 1976), joka sai Neuvostoliiton valtionpalkinnon vuonna 1977. Aitmatovin teoksiin perustuvat myös ”Varhaiset kurjet” (*Erte žasdagy karkyralar*, 1980) ja perestroika-henkinen *Fudzijamaga tšyguu* (”Nousu Fudžijamalle”, 1988).

Šamšijev liittyi Neuvostoliiton kommunistiseen puolueeseen vuonna 1971. Vuonna 1975 hän sai Kirgisian SNT:n ja vuonna 1991 Neuvostoliiton kansantaiteilijan arvonimen. Vuodesta 1990 lähtien hän toimi yksityisen Salamalik-elokuvayhtiön johtajana. Vuonna 1998 hänet nimitettiin Kirgisian matkailu- ja urheiluministeriksi. 

Neuvostoliiton hajottua Šamšijevilla ei ollut mahdollisuutta kuvata uusia elokuvia. Sen sijaan hän työskenteli kirjailijana ja jatkoi Manas-eepoksen tutkimista. Hän toimi myös Kirgisian presidentin neuvonantajana.

## Ohjaustyöt
* *Manastšy (dokumenttielokuva, 1965)
* *Tšaban* (”Paimen”, dokumenttielokuva, 1966)
* Laukaus Karašin solassa (*Karaš ašuusundagy atyšuu*, 1970)
* Issyk-Kulin punaiset unikot (*Ysyk-Köldün kyzgaldaktary*, 1972)
* *Süjüu žaŋyrygy* (”Rakkauden kaiku”, TV-elokuva, 1974)
* Valkoinen laiva (*Ak keme*, 1976)
* *Adamdardyn arasynda* (”Ihmisten keskellä, 1979)
* Varhaiset kurjet (*Erte žasdagy karkyralar*, 1980)
* *Börü zyndan* (”Sudenkuoppa”, 1984)
* Tarkka-ampujat (*Snaiperler*, 1986)
* *Fudzijamaga tšyguu'' (”Nousu Fudžijamalle”, 1988)

## Lähteet
Fyresdal

**Fyresdal** on Norjan kunta Telemarkin läänissä. Se rajoittuu etelässä ja lännessä Agderin lääniin, idässä Nissedaliin sekä pohjoisessa Kviteseidin ja Tokken kuntiin. Vuoden 2023 alussa kunnassa oli 1&nbsp;224 asukasta.

## Kuvia

Fyresdal, Norway.jpg|Fyresdalin keskustaa
Moland kyrkje.JPG|Molandin kirkko


## Tunnettuja henkilöitä
* Vidkun Quisling (1887–1945), äärioikeistolainen maanpetturuudesta kuolemaan tuomittu poliitikko
* Ivar P. Tveiten (1850–1934), poliitikko

## Lähteet

## Aiheesta muualla
Mirjana Lučić-Baroni

**Mirjana Lučić-Baroni** (s. 9. maaliskuuta 1982 Dortmund, Länsi-Saksa) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 32 toukokuussa 1998 ja nelinpelissä sijalla 19 lokakuussa 1998. Hän on voittanut kaksi WTA-turnausta kaksinpelissä ja kaksi turnausta nelinpelissä.

Juniorivuosinaan hän voitti Yhdysvaltain avointen tyttöjen kaksinpelin vuonna 1996, Australian avointen tyttöjen kaksinpelin vuonna 1997, ja Australian avointen tyttöjen nelinpelin vuonna 1997 (Jasmin Wöhrin kanssa).

Ammattilaiseksi siirryttyään hän voitti naisten nelinpelin Martina Hingisin kanssa Australian avoimissa vuonna 1998. Kaksinpelissä hän pääsi Wimbledonissa vuonna 1999 välieriin asti voitettuaan muun muassa kolmannella kierroksella Monica Selesin ja puolivälierässä Nathalie Tauziatin. Välierän hän hävisi Steffi Grafille.

## Lähteet

## Aiheesta muualla

* Mirjana Lučić-Baroni profiili WTA:n kotisivuilla
Säyneisen vaakuna

**Säyneisen vaakuna** oli Säyneisen kunnan tunnus. Vaakunan apilaässä koro viittaa kunnan nimen alkukirjaimeen ja maatalouteen.

Vaakunan selitys on ”kilpi apilakoron vastalohkoisesti jakama punaiseen ja hopeaan; kaksi apilanlehteä näkyvissä.” Vaakunan on suunnitellut Kaj Kajander, ja Säyneisen kunnanvaltuusto hyväksyi sen kokouksessaan 16. joulukuuta 1963. Sisäasiainministeriö vahvisti vaakunan käyttöön 3. huhtikuuta 1964.

Vaakuna jäi epäviralliseksi kotiseutuvaakunaksi Säyneisen liityttyä Juankosken kuntaan 1971.

## Lähteet
* 
*
Hjartdal

**Hjartdal** on Norjan kunta Telemarkin läänissä. Se sijaitsee Notoddenista länteen. Kuntaan kuuluvat tunturikylät Hjartdal ja Tuddal sekä laajemmalle levittynyt laaksoasutus Sauland. Kunnassa on laajoja tunturi- ja metsäerämaita. Pohjoisessa Tinnin kunnassa pääosin sijaitsevan Gausta-tunturin eteläsivun juuri on Hjartdalin puolella, lounaassa kunta rajoittuu Seljordiin. Vuoden 2023 alussa kunnassa oli 1&nbsp;588 asukasta.

## Tunnettuja henkilöitä
* Knut Buen (s. 1948), kansanmuusikko

## Lähteet

## Aiheesta muualla
Sauherad

**Sauherad** oli Norjan kunta Telemarkin läänissä. Se sijaitsi Notoddenin ja Skienin välissä. Lounaassa kunta rajoittui Nomeen, lännessä Bøhön ja idässä Kongsbergiin. Vuonna 2019 Sauheradissa asui 4&nbsp;293 ihmistä. Kunnan keskustaajama oli Akkerhaugen.

Norjan vuoden 2020 kuntauudistusten yhteydessä Bø ja Sauherad yhdistettiin uudeksi Midt-Telemarkin kunnaksi.

## Lähteet

## Aiheesta muualla
AJW

**AJW** on entinen brittiläinen moottoripyörämerkki.

## Historia
AJW valmisti 1920-luvulta lähtien monia yksi- ja kaksisylinterisiä malleja. Yhtiön tunnetuin malli on toisen maailmansodan jälkeen julkaistu JAP-moottorinen 500-kuutioinen Grey Fox.

## Lähteet
Amazonas (moottoripyörä)

**Amazonas 1600** on Brasiliassa 1980-luvun puolivälissä valmistettu moottoripyörä. Se on tunnettu lähinnä suuren painonsa johdosta. Pyörän moottorina käytettiin Volkswagenin autonmoottoria, jonka iskutilavuus on 1&nbsp;584 kuutiosenttimetriä, mutta se tuottaa vain 56 hevosvoimaa. Pyörä painaa 385 kiloa.

## Lähteet

## Aiheesta muualla
*Amazonas 1600
Seljord

**Seljord** on Norjan kunta Telemarkin läänin keskiosassa. Se rajoittuu pohjoisessa Tinniin, idässä Hjartdaliin, Notoddeniin ja Midt-Telemarkiin, etelässä Kviteseidiin ja lännessä Tokken ja Vinjen kuntiin. Kunnan ainoa taajama on hallintokeskus Seljord. Vuoden 2023 alussa kunnassa oli 2&nbsp;939 asukasta.

## Kuvia

Seljord church.jpg|Seljordin kirkko
Sterke-Niels.JPG|Kirkon lähellä on Vahvan Nilsin (Sterke-Nils) kivi. Nils oli 1700-luvulla elänyt mies, jonka kerrotaan käsivoimillaan nostaneen tämän 570 kilon painoisen kiven.


## Tunnettuja henkilöitä
* Helga Flatland (s. 1984), kirjailija

## Lähteet

## Aiheesta muualla
Ariel (moottoripyörävalmistaja)

**Ariel** on entinen brittiläinen moottoripyörävalmistaja.

## Historia

Ariel on yksi alan vanhimmista yhtiöstä, joka valmisti aluksi polkupyöriä, mutta siirtyi sittemmin 1800- ja 1900-lukujen vaihteessa valmistamaan moottoripyöriä. Yhtiö oli 1930-luvulla yksi Britannian merkittävimmistä ja toimi Midlandsin Selly Oakissa. Tuolloin yhtiön palkkalistoilla olivat mm. Edward Turner, Val Page ja Bert Hopwood, joista tuli myöhemmin brittiläisen moottoripyöräteollisuuden merkittävimpiä suunnittelijoita. 

1930-luvulla yhtiö ajautui taloudellisiin vaikeuksiin ja tehdas jouduttiin sulkemaan joksikin aikaa. Yhtiön perustajan, Charlesin, poika Jack Sangster osti yhtiön ja käynnisti tuotannon uudestaan Pagen suunnittelemilla nelitahtisilla yksisylinterisillä pyörillä. Pyöriä valmistettiin vuodesta 1932 aina 1950-luvun loppuun. Osalla yhtiön pyöristä menestyttiin sivuvaunuluokan trial-kilpailuissa vielä 1970-luvullakin. Yhtiö myytiin BSA:lle vuonna 1944 ja tuolloin tuli markkinoille uusia kaksisylinterisiä malleja kuten KH ja Huntmaster. Arielin ehkä kuuluisin pyörä on Square Four.  Arrow-malli 1960-luvulla, menestyi vielä hyvin, mutta siitä huolimatta Ariel joutui lopettamaan toimintansa 1967.

## Lähteet
Siljan (Norja)

**Siljan** (vuoteen 1911 saakka *Slemdal*) on Norjan kunta Telemarkin läänin kaakkoisrajalla. Sen naapureita ovat idässä Vestfoldin läänissä Larvik, pohjoisessa Buskerudin läänissä Kongsberg, lännessä Skien ja etelässä Porsgrunn. Vuoden 2023 alussa kunnassa oli 2&nbsp;375 asukasta.

Keskustaajama Siljanin lisäksi kunnassa sijaitsevat Snurråsenin ja Øverbøn taajamat. Kunnan taajama-aste on 58 prosenttia. Enemmistö työssäkäyvistä käy töissä naapurikunnissa.

## Kuvia

Siljan kirke.jpg|Siljanin kirkko


## Lähteet

## Aiheesta muualla
Säter

**Säter** on taajama ja entinen kaupunki Säterin kunnassa, Taalainmaan läänissä, Ruotsissa. Se on Säterin kunnan keskustaajama. Taajaman asukasluku oli 4&nbsp;438 vuonna 2005.

## Väestönkehitys

## Lähteet

## Aiheesta muualla
Kviteseid

**Kviteseid** on Norjan kunta Telemarkin läänissä. Sen rajanaapureita ovat lännessä Tokke, pohjoisessa Seljord, idässä Nome ja etelässä Drangedal, Nissedal ja Fyresdal. Kviteseid on keskellä Länsi-Telemarkin vesistöaluetta ja sen alueella on useita järviä. Vuoden 2023 alussa kunnassa oli 2&nbsp;427 asukasta.

## Kuvia

Kviteseidgata.jpg|Kviteseidin keskustaa lokakuussa 2018.
Kviteseid Gamle Kirke.JPG|Kviteseidin vanha kirkko
Kviteseidvatnet 2.jpg|Maisemaa Kviteseidvatnet-järvellä.


## Media
Paikallislehti *[[Vest-Telemark Blad]]* ilmestyy kahdesti viikossa.

## Tunnettuja henkilöitä
* Olav Bjaaland (1873–1961), hiihtäjä ja naparetkeilijä
* Sondre Norheim (1825–1897), hiihdon kehittäjä
* Aslaug Vaa (1889–1965), kirjailija
* Dyre Vaa (1903–1980), kuvanveistäjä

## Lähteet

## Aiheesta muualla
Cristian Deville

**Cristian Deville** (s. 3. tammikuuta 1981) on italialainen alppihiihtäjä, joka on erikoistunut pujotteluun.

Vuonna 2001 Deville sijoittui nuorten MM-kisoissa pujottelun pronssille. Garmisch-Partenkirchenin MM-kisoissa 2011 hän oli pujottelussa seitsemäs.

Alppihiihdon maailmancupissa Deville kilpaili ensimmäisen kerran Kranjska Goran pujottelussa 5. tammikuuta 2003. Ensimmäiset maailmancupin pisteensä hän sai St. Antonin pujottelussa helmikuussa 2004. Kolmen parhaan joukkoon Deville sijoittui ensimmäisen kerran 8. joulukuuta 2011 käydyssä Beaver Creekin pujottelussa oltuaan toinen. Ensimmäisen voittonsa hän saavutti Kitzbühelin pujottelussa 22. tammikuuta 2012. Hän oli samalla kaudella lisäksi toinen Kranjska Goran ja kolmas Flachaun pujottelussa. Pujottelucupissa hän sijoittui neljänneksi.

## Lähteet

## Aiheesta muualla
*Cristian Devillen kotisivut
Martin Dúbravka

**Martin Dúbravka** (s. 15. tammikuuta 1989 Žilina, Tšekkoslovakia) on slovakialainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Burnleyä..

Dúbravka pelasi kotimaansa pääsarjassa MŠK Žilinan joukkueessa vuoteen 2013 saakka ja oli voittamassa Slovakian liigamestaruutta kaudelta 2009–2010. Kaudet 2014–2016 hän pelasi tanskalaisseura Esbjergissä, kauden 2016–2017 tšekkiläisseura Slovan Liberecissä ja kaudella 2017–2018 saman maan Sparta Prahassa. Hän siirtyi Newcastle Unitediin ensin lainalle vuoden 2018 alussa ja pysyvästi kesällä 2018. Hän pelasi kausina 2018–2019 ja 2019–2020 Newcastlen kaikki valioliigaottelut. Kauden 2020–2021 alkupuolen hän oli poissa kentiltä kantaluuvamman vuoksi. Tammikuussa 2021 hän pelasi Arsenalia vastaan FA Cupin ottelun, joka päättyi jatkoajalla Newcastlen tappioon. Hän palasi valioliigakentille vasta helmikuun lopulla, mistä eteenpäin hän pelasi Newcastlen kaikki 13 valioliigaottelua. Kaudella 2021–2022 hän pelasi 26 valioliigaottelua. Kaudella 2022–2023 hän oli neljä kuukautta lainalla Manchester Unitedissa, missä pelasi kaksi liigacupin ottelua. Kevätkaudella 2023 hän pelasi Newcastlessa kaksi valioliigaottelua. Kaudella 2023–2024 Dúbravka nousi Newcastlen pelaavaksi maalivahdiksi Nick Popen loukkaannuttua. Hän pelasi kauden aikana Valioliigassa 23 ottelua ja Mestarien liigassa yhden. Kaudella 2024–2025 hän pelasi kymmenen valioliigaottelua. Newcastlen voittamassa Englannin liigacupissa hän pelasi neljä ottelua, mutta istui loppuottelun vaihtopenkillä. Hän siirtyi Valioliigan Burnleyyn kesällä 2025.

Dúbravka pelasi Slovakian alle 19- ja alle 21-vuotiaiden maajoukkueissa. Miesten maajoukkueessa hän on pelannut 23. kesäkuuta 2025 mennessä 53 ottelua. Hän pelasi täyden ajan Slovakian kaikissa kolmessa ottelussa vuonna 2021 järjestetyissä EM-kilpailuissa ja kaikissa neljässä ottelussa EM-kilpailuissa 2024. Lisäksi hän on pelannut seitsemän MM- ja 17 EM-karsintaottelua.

## Lähteet
Tinn

**Tinn** on Norjan kunta Telemarkin läänissä. Se kattaa Tinnsjø-järveen laskevien jokien laaksot ja niitä ympäröivät metsäiset tunturialueet. Kunta rajoittuu pohjoisessa Buskerudin lääniin, lännessä Vinjeen ja etelässä Seljordiin, Hjartdaliin ja Notoddeniin. Hardangerviddan kaakkoisosa on kunnan alueella. Kunnan nykyiset rajat ovat vuodelta 1964. Hallintokeskus on Rjukanin taajama. Lisäksi kunnassa sijaitsevat Austbygden ja Milandin taajamat. Vuoden 2023 alussa kunnassa oli 5&nbsp;546 asukasta.

## Media
Paikallislehti *[[Rjukan Arbeiderblad]]* ilmestyy kolmesti viikossa.

## Kuvia

Austbygde.jpg|Austbygden taajama Tinnsjån järveltä kuvattuna
Austbygde kirke.jpg|Austbygden kirkko
Rjukan Church.jpg|Rjukanin kirkko
Gaustatoppen peak.jpg|Gaustatoppen on päiväretkeläisten suosiossa
Mot Gaustatoppen, 4.6.58" (9412690417).jpg|Korkein vuorenhuippu Gaustatoppen vuonna 1958


## Tunnettuja henkilöitä
* Linnea Dale (s. 1991), laulaja
* Kjell Holler (1925–2000), poliitikko

## Lähteet

## Aiheesta muualla
Karhu Goldhammer

**Karhu Goldhammer** on suomalaisen L-Tec Sportin Karhu-tuotemerkillä valmistama pesäpallotuotesarja. Goldhammer-nimellä on valmistettu räpylöitä, piikkareita ja mailoja.

## Goldhammer-maila
Goldhammer valmistetaan Thorin tavoin 3D NL-WIND -menetelmällä. Goldhammer-mailassa on CFC-rakenne (Continuous Fiber Construction), jossa kuidut kulkevat ristikkäin. Rakenne parantaa Karhun mukaan tuotteiden kestävyyttä. Goldhammer-mailan valmistuksessa käytetään myös Hyptoniittia, hiilinanoputkivahvisteista lujitemuovia, joka lujittaa mailan rakennetta.

### Mailamallisto
* Goldhammer G1
* Goldhammer G2
* Goldhammer FG 1
* Goldhammer G-Light
* Goldhammer FG-Light
* Goldhammer FG-970
* Goldhammer FG-950
* Goldhammer FG-900
* Goldhammer FG-850
* Goldhammer FG-800

## Lähteet
Ornella Vanoni

**Ornella Vanoni** (22. syyskuuta 1934 Milano – 21. marraskuuta 2025 Milano) oli italialainen poplaulaja. Vanoni kävi koulua Sveitsissä, jonka jälkeen hän siirtyi showbisnekseen. Vuonna 1960 hän meni naimisiin impressaari Lucio Ardenzin kanssa ja kaksi vuotta myöhemmin he saivat pojan, Cristianon. Vuonna 1961 Vanoni äänitti ensimmäisen singlensä Ricoli-levy-yhtiölle. Vanoni esiintyi televisio-ohjelmassa Canzonissima, näytteli teatterissa ja lauloi musikaalissa Aldo Fabrizin ja Nino Manfredin kanssa. Kun Vanonin avioliitto päättyi vuonna 1965, hän omistautui laulamiseen ja äänitti huomattavan määrän menestyneitä kappaleita. Vanoni kuoli 91-vuotiaana sydänpysähdykseen kotonaan Milanossa 21. marraskuuta 2025.

## Diskografia

**Ornella Vanoni 1* (1961)
**Caldo* (1965)
**Ornella* (1966)
**Ornella Vanoni* (1967)
**Ai miei amici cantautori* (1968)
**Ai miei amici cantautori* (1969)
**Ah! L'amore l'amore quante cose fa fare l'amore* (1971)
**Rileggendo vecchie lettere d'amore* (1971)
**Un gioco senza età* (1972)
**Dettagli* (1973)
**Ornella Vanoni e altre storie* (1973)
**A un certo punto* (1973)
**La voglia di sognare* (1974)
**Quei giorni insieme a te* (1974)
**Uomo mio bambino mio* (1975)
**La voglia la pazzia l'incoscienza l'allegria* (1976)
**Più* (1976)
**Io dentro* (1977)
**Io dentro - io fuori* (1977)
**Vanoni* (1978)
**Oggi le canto così, vol.1* (1979)
**Oggi le canto così, vol.2* (1980)
**Ricetta di donna* (1980)
**Duemilatrecentouno parole* (1981)
**Oggi le canto così, vol.3* (1982)
**Oggi le canto così, vol.4* (1982)
**Uomini* (1983)
**Insieme* (1985)
**Ornella &...* (1986)
**O* (1987)
**Il giro del mio mondo* (1989)
**Quante storie* (1990)
**Stella nascente* (1992)
**Io sono come sono...* (1995)
**Sheherazade* (1995)
**Argilla* (1997)
**Adesso* (1999)
**E poi...la tua bocca da baciare* (2001)
**Un panino una birra e poi...* (2001)
**Sogni proibiti* (2002)
**Noi, le donne noi* (2003)
**Ti ricordi? No non mi ricordo* (2004)
**Più di me* (2008) (duetto)
**Più di te* (2009) (duetto)

## Filmografia
**Romolo e Remo* (1961)
**Canzoni in bikini* (1963)
**Amori pericolosi* (1964)
**I viaggiatori della sera* (1979)

## Lähteet
Tokke

**Tokke** on Norjan kunta Telemarkin läänin länsiosassa. Se rajoittuu lännessä Agderin lääniin, pohjoisessa Vinjeen, idässä Seljordiin ja Kviteseidiin sekä etelässä Fyresdaliin. Kunta perustettiin vuonna 1964 Lårdalin ja Mon kuntien yhdistyttyä. Kunnan hallintokeskus sijaitsee Dalenin taajamassa. Muita taajamia Tokkessa ei ole lukuun ottamatta pääosin Vinjen puolella sijaitsevaa Åmotia, jonka asukkaista muutama on Tokken puolella. Vuoden 2023 alussa kunnassa oli 2&nbsp;198 asukasta.

## Kuvia

Eidsborg stavkirke i Tokke.jpg|Eidsborgin sauvakirkko
Dalen Hotel-2011.jpg|Dalenin hotelli
Dalen Harbour 1.JPG|Dalenissa on Telemarkin kanavan päätepiste. Kuvassa M/S *Henrik Ibsen* Dalenissa.


## Tunnettuja henkilöitä
* Anne Grimdalen (1899–1961), kuvanveistäjä 

## Lähteet

## Aiheesta muualla
Iso-Vimma

**Iso-Vimma** on kylä ja taajama Säkylässä noin 5 kilometrin päässä Säkylän keskustasta. Vuoden 2021 lopussa taajamassa oli 489 asukasta, ja sen maapinta-ala oli 3,80 neliökilometriä.

Iso-Vimmassa toimii tällä hetkellä Suomen ainoa sokeritehdas, jonka vieressä on myös Apetitin ruokatehdas. Iso-Vimma valittiin vuonna 2004 Satakunnan vuoden kyläksi.

## Palvelut
 
Iso-Vimmassa sijaitsee Suomen ainoa sokeritehdas, joka on koko Säkylän toiseksi suurin työllistäjä. Iso-Vimmassa on myös Apetitin ruokatehdas, päiväkoti ja Lännen Tehtaiden länsipuolella sijaitseva Lännen Kylätalo Heureka, jossa on ajanmukaista kokoustilaa ja jonkin verran sokerihistoriallista näyttelyä. Iso-Vimmassa on ollut myös liikekeskus, joka kuitenkin lopetettiin kannattamattomuuden vuoksi. 

## Muuta

Iso-Vimman nähtävyyksiä ovat kylän kautta kulkeva, nähtävyystieksi luokiteltu Rantatie, entisen liikekeskuksen viereen pystytetty kuntien kivi sekä Iso-Vimman pohjois- ja eteläosissa sijaitsevat hiekkarannat, joista on hyvät näkymät Pyhäjärvelle. Molempien rantojen ohi menee talvisin jäätä pitkin hiihtolatu, ja pohjoiselle rannalle laitetaan joka talvi napakelkka jäälle. Iso-Vimmassa huomaa hyvin sen erilaisten asuinalueiden erikoispiirteet, sillä mm. alueen pohjoispää koostuu pääosin kaksikerroksisista harjakatollisista puutaloista, kun taas eteläpää puolestaan koostuu yksikerroksisista tasakattoisista tiilitaloista. 

Iso-Vimman kylä kuuluu Lännen kyläyhdistykseen Luvalahden ja Karhusuon kanssa.

## Lähteet
Korisliiga-kausi 2010–2011

**Korisliiga-kausi 2010–2011** oli 71. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti Porvoon Tarmo ja hallitsevana mestarina Tampereen Pyrintö.

## Korisliigan joukkueet kaudella 2010–2011

## Runkosarja

### Sarjataulukko

*#*=Sijoitus runkosarjassa, O=Pelatut ottelut, V=Voitot, H=Häviöt, P/O=Tehdyt pisteet ottelua kohti, P/O-=Päästetyt pisteet ottelua kohti, P=Pisteet

## Pudotuspelit

### Loppuottelut

## Liigakarsinta

## Kuukauden pelaajat

## Merkittäviä tasalukujen ylityksiä

## Katso myös

*Korisliiga-kauden 2010–2011 kokoonpanot

## Lähteet
Asikkalan vaakuna

**Asikkalan vaakuna** on Asikkalan kunnan tunnus. Vaakunan kilvenjako kuvaavat kapeita vesireittejä, jotka yhdistävät Päijänteen ja Vesijärven toisiinsa. Kukat viittaavat perunan ja pellavan viljelyyn.

Vaakunan selitys on ”kilpi nelilohkoinen, hopea-punainen; kussakin kentässä vuorovärinen, kultaemiöinen viisilehtinen kukka.” Vaakunan on suunnitellut Ahti Hammar, ja Asikkalan kunnanvaltuusto hyväksyi sen kokouksessaan 21. joulukuuta 1951. Sisäasiainministeriö vahvisti vaakunan käyttöön 6. maaliskuuta 1952.

## Lähteet
* 
*
Donn

**Donn** (*Pimeä*) eli Tuoni on Irlannin kelttiläisessä mytologiassa kuolleiden herra ja jumala. Alun perin Donn oli Irlannin myyttisten alkuasuttajien milesialaisten päällikkö. Donn teki kuitenkin virheen vähättelemällä jumalatar Eriuta, ja Donn hukutettiin lounais-Irlannin rannikon edustalle. Paikan lähistöllä olevaa kalliosaarta ryhdyttiin kutsumaan nimellä *Tech nDuinn*, ”Donnin talo”, ja sinne kuolleet kerääntyivät ennen kuin he aloittivat matkansa tuonpuoleiseen.

## Lähteet
*Miranda J. Green: Dictionary of Celtic Myth and Legend. Thames & Hudson 1997. 

### Viitteet
Isolentäväkoira

**Isolentäväkoira** (*Pteropus vampyrus*) on suurin noin 170 hedelmälepakkolajista. Sen siipien kärkiväli on yli 1,5 metriä. Lajia tavataan Kaakkois-Aasiassa, Indonesiassa, Malesiassa, Kambodžassa ja Myanmarissa. Isolentäväkoira on kasvinsyöjä, kuten muut heimon lajit.

Isolentäväkoiraa metsästetään paljon ruoaksi ja lääkkeiden valmistukseen. Kuitenkin esimerkiksi Thaimaassa laji on rauhoitettu.

## Lähteet
Rūdolfs Blaumanis

**Kārlis Rūdolfs Leonīds Blaumanis**(1863–1908) oli latvialainen kirjailija. Hänen teoksensa edustivat pääasiassa realistista tyyliä ja eurooppalaisen mittakaavan mukaista psykologista kirjallisuutta. Hänen töihinsä kuuluu muun muassa useita novelleja, draamoja ja komedioita.

## Elämäkerta
Blaumanis syntyi vuonna 1863 Ērgļin moision maaherran palvelusväen peheeseen. Hänen isänsä oli kartanon kokki ja äiti lastenhoitaja. Hän aloitti koulunkäynnin kymmenvuotiaana Ogressa yksityiskoulussa ja jatkoi opiskeluitaan saksalaisessa kauppakoulussa Riiassa. Blaumanis aloitti kirjailijantaipaleensa *Zeitung für Stadt und Land -*lehdessä julkaistulla kertomuksella *Wiedergefunden*. Ensimmäisen latviankielisen runonsa *Nakts* eli Yö hän julkaisi vuonna 1886. 

Blaumanis pysyi naimattomana ja asui satunnaisesti muiden vieraana, hotelleissa ja vuokra-asunnoissa hankkimatta pysyvää asuinpaikkaa. Hän vuokrasi viimeisinä Latvian-aikoinaan huonetta taiteilija Janis Rozentālsin asunnosta Riiasta. Rozentālsin suomalaisen vaimon Ellin avustuksella hän matkustin vuonna 1908 hän  Suomeen Takaharjun parantolaan hoidattamaan tuberkuloosiaan, mutta hän kuoli hoitolassa 4. syyskuuta samana vuonna. Hänen ruumiinsa siirrettiin ja haudattiin Riikaan.

## Lähteet
Mathias Rust (näyttelijä)

**Mathias Rust** (s. 24. maaliskuuta 1982 Trollhättan) on entinen ruotsalainen elokuvanäyttelijä. Hänen läpimurtoroolinsa oli Lukas Moodysson nuorisoelokuvassa *[[Fucking Åmål]]* vuonna 1998, jossa hän esitti Johan Hultin osan. Hänellä on myös sivuosa Christina Olofssonin elokuvassa *[[Hannah med H]]* vuodelta 2003. Hän on myös laulanut yhtyeessä Mathias Rust & 0520.

Elokuvauran jälkeen Rust on opiskellut lentostuertiksi.

## Lähteet
Vinje

**Vinje** on Norjan kunta Telemarkin läänin luoteiskulmassa. Se on läänin suurin kunta, rajoittuen lännessä Agderin, Rogalandin ja Vestlandin lääneihin. Kunnan pohjoisosan tunturierämaat ovat osa Hardangerviddaa, josta suurin osa on kansallispuistoa. Idässä rajanaapureita ovat Tinn ja Seljord, etelässä Tokke ja Bykle, lännessä Suldal ja Ullensvang sekä pohjoisessa Nore og Uvdal. Vuoden 2023 alussa Vinjessä oli 3&nbsp;832 asukasta.

Vinjen hallinnollinen keskus on Åmot. Lisäksi kunnassa sijaitsee Krossen taajama. Maatalous ja matkailu ovat tärkeitä elinkeinoja.

## Kuvia

Vinje kyrkje.JPG|Vinjen kirkko
Rauland Kirke Mai 2018.jpg|Raulandin kirkko
Mirror - panoramio (2).jpg|Maisemaa


## Tunnettuja henkilöitä
* Torgeir Augundsson, "Myllarguten" (n. 1799–1872), kansanmuusikko
* Odd Nordstoga (s. 1972), muusikko
* Aslaug Vaa (1889–1965), kirjailija
* Dyre Vaa (1903–1980), kuvanveistäjä
* Guri Vesaas (s. 1939), kirjailija
* Olav Vesaas (s. 1935), toimittaja ja kirjailija

## Lähteet

## Aiheesta muualla
Arvi Koli

**Arvi Koli** (14. huhtikuuta 1918 Uusikirkko – 21. lokakuuta 2010 Kaunialan sotavammasairaala, Kauniainen) oli suomalaisen vastavakoilun keskeisiä henkilöitä, joka työskenteli suojelupoliisin (Supo) palveluksessa 1949–1981.

Päästyään rintamalta Koli meni Liikkuvan poliisin palvelukseen, josta hänet rekrytoitiin suojelupoliisiin, kun se perustettiin. Hänen ensimmäisiä tehtäviään oli sisäisen turvallisuuden eli kommunistien tarkkailun hoitaminen. Hän suoritti poliisin päällystötutkinnon ja nousi 1959 tarkastajaksi ja turvallisuusjaoston päälliköksi. Vuonna 1968 hänestä tuli valvontatoimiston päällikkö, jossa tehtävässä hän johti vastavakoilua. Hän kuului Supossa niihin, jotka edustivat länsimielistä linjaa. Ajan myötä hänestä tuli Supossa keskeinen ja vaikutusvaltainen henkilö. 

Eläkkeelle jäätyään hän laati operatiivisia menettelytapoja sekä eräitä merkittävimpiä tapauksia selostavan laajan käsikirjoituksen.

Koli oli mukana tekemässä kahta kirjaa syntymäkunnastaan Uudestakirkosta. *Uusikirkko kohtalonvuosina* ilmestyi 1986, *Uusikirkko – kylät kujasineen* ilmestyi 1990. Teokset on julkaissut Uusikirkko-seura.

## Lähteet
Requiem (televisioelokuva)

**Requiem** on Lauri Törhösen vuonna 1991 ohjaama tv-elokuva. Se sai ensi-iltansa 8. joulukuuta 1991. 

Requiem on kerronnaltaan monitasoinen elokuva. Elokuvan kehyskertomuksessa filmataan elokuvaa, joka tapahtuu vuonna 1955 ja jonka takautumat tapahtuvat 1944. Filmattavassa elokuvassa päähenkilö palaa Porkkalaan silloin, kun Porkkala oli vielä Neuvostoliitolle luovutettu vuokra-alue.

Elokuva on kuvattu syys-marraskuussa 1989, huhtikuussa 1990 ja tammikuussa 1991. Siinä näyttelevät Pauli Poranen, Ilkka Kylävaara, Johanna Raunio, Kalle Holmberg, Tuula Amberla, Hellevi Seiro, Carl Mesterton, Janina Berman, Matti Onnismaa, Susanna Mikkonen sekä Tor Planting, Michael Baran, Lasse Lind, Jari Järvimaa, Sari Puumalainen, Anna Hakkarainen, Mirko Häyrinen ja Matias Anttonen.

Requiemia ei ole julkaistu dvd:llä.
Auran vaakuna

**Auran vaakuna** on Auran kunnan tunnus. Vaakunan aiheella on kaksoismerkitys – toisaalta se viittaa suoraan kunnan nimeen ja toisaalta Aurajokeen.

Vaakunan selitys on ”punaisessa kentässä alainen, aaltokoroinen hirsi, jonka yläpuolella kehäaura; kaikki kultaa.” Vaakunan on suunnitellut Ahti Hammar, ja Auran kunnanvaltuusto hyväksyi sen kokouksessaan 25. syyskuuta 1956. Sisäasiainministeriö vahvisti vaakunan käyttöön 29. kesäkuuta 1957.

## Lähteet
* 
*
Eva Joly

**Gro Eva Joly** (o.s. Farseth, 5. joulukuuta 1943 Oslo, Norja) on norjalaissyntyinen ranskalainen juristi ja europarlamentaarikko. Hän on asunut ja työskennellut lähes koko aikuisikänsä Ranskassa, missä hän tuli tunnetuksi erityisesti tutkintotuomarina korruptio-oikeudenkäynnissä öljy-yhtiö Elf Aquitainea sekä suurpankki Crédit Lyonnaisia vastaan. Valitut Palat nimesi Jolyn Vuoden eurooppalaiseksi vuonna 2002.

Joly valittiin Ranskasta Euroopan vihreiden vapaan allianssin europarlamentaarikoksi vuonna 2009 ja hän johtaa Euroopan parlamentin kehitysyhteistyövaliokuntaa (DEVE). Joly ilmoitti elokuussa 2010 asettuvansa ehdolle Ranskan presidentinvaaleihin vuonna 2012. Hän sai vaalin ensimmäisellä kierroksella 2,3 % äänistä ja kehotti kannattajiaan äänestämään toisella kierroksella sosialistien François Hollandea.

## Kirjallinen tuotanto
*Notre affaire à tous (2000)
*Korrupsjonsjeger. Fra Grünerløkka til Palais de Justice (2001)
*Est-ce dans ce monde-là que nous voulons vivre? / Er det en slik verden vi vil ha? (2003)
*La Force qui nous manque (2007) / Jakten fortsetter. En liten bok om livsmot.

## Lähteet

## Aiheesta muualla

*
Karsseri

**Karsseri** (latinan sanasta *carcer* ’aitaus, vankila’) oli tavallisimmin yliopistoissa ollut eristysselli tai arestihuone. Karsseriin joutui, jos rikkoi yleistä järjestystä tai yliopiston käyttäytymissääntöjä. Yliopistoissa oli omat kurinpitoelimensä eivätkä ympäröivän kaupungin järjestyksenvalvojien toimivaltuudet yltäneet yliopistojen alueille. Helsingin yliopiston päärakennuksessa karsseri sijaitsi Senaatintorin puoleisen osan ensimmäisessä kerroksessa, nykyisen naistenhuoneen paikalla. Suomessa karsserirangaistus oli käytössä vuoteen 1871 saakka.

## Lähteet

## Aiheesta muualla
* Pienehkö tietosanakirja
* The Karzer of Friedrich-Alexander-Universität Erlangen-Nürnberg
* German Text: History of TU Freiberg 
* The Karzer of the University of Göttingen
* The Karzer of  Ernst-Moritz-Arndt- Universität Greifswald
*The Karzer of the University of Heidelberg
*  The former Karzer of the University of Leipzig 
* The Karzer of Philipps-Universität Marburg 
* German Text: The Karzer of Albert-Ludwigs-Universität Freiburg
* The Karzer of the University of Tübingen 
* The Karzer of the 'Evangelisches Stift' Tübingen 
* The Karzer of the University of Tartu (Estonia)
* The Karzer of the Latvian University in Riga (former Polytechnicum)
Valkoinen vankila

**Valkoinen vankila** on *[[Siberia]]*n toinen albumi. Sen julkaisi Polarvox vuonna 1984.
Tuottajana ja sovittajana toimi T. T. Oksala. Musiikkikappaleet sävelsivät sekä sanoittivat Harri Karvinen, Hannu Tervaharju, Jari Yliaho sekä Jari Loisa. 

Levyn kannessa kuvataan kiinalaistyyppinen pagodi taustaltaan talvisessa maisemassa.

## Kappaleet
### A-puoli

# Valkoinen vankila
# Kyyneleet
# Löysin mantereen
# Älä sano, että rakastat mua
# Sunnuntai-aamu

### B-puoli

# Vuosien takaa
# Kirje
# Älä mene pois
# Sirpaleita
# Voin auttaa
# Sankareiden juhla (on yö)
Slow (kappale)

"**Slow**" on electro-pop kappale Kylie Minoguen albumilta *[[Body Language]]* (2003). Se julkaistiin 3. marraskuuta 2003, ja sen kirjoittivat Kylie Minogue, Dan Carey ja Emilíana Torrini ja tuottivat Sunnyroads.

## Kappalelista
;CD single 1
#"Slow" – 3:15
#"Sweet Music" – 4:08
#"Slow" (Medicine 8 Remix) – 6:57

;CD single 2
#"Slow" – 3:15
#"Soul on Fire" – 3:32
#"Slow" (Radio Slave Mix) – 10:27
#"Slow" (Synth City Mix) – 5:50

;Japanilainen CD single
#"Slow" – 3:15
#"Soul on Fire" – 3:32
#"Slow" (Medicine 8 Remix) – 6:57
#"Slow" (Radio Slave Remix Edit) – 6:34
#"Slow" (Extended Mix) – 6:25

## Esitykset konsertissa
* Showgirl Tour
* Showgirl Homecoming Tour
* KYLIEX2008
* For You, For Me Tour
* Aphrodite World Tour

## Listasijoitukset

## Julkaisuhistoria

## Lähteet

## Aiheesta muualla
* Kylie Minoguen virallinen sivusto
Erkki Heikkonen

**Erkki Heikkonen** (13. maaliskuuta 1925 Taipalsaari – 21. helmikuuta 2001 Helsinki) oli suomalainen poliitikko. Hänen puolueensa oli Kansallinen Kokoomus.

Heikkonen toimi vuodesta 1965 vuoteen 1996, yli kolmenkymmenen vuoden ajan, Helsingin kaupunginvaltuuston jäsenenä. Hän toimi kaupunginvaltuuston puheenjohtajana vuosina 1991–1992 ja myöhemmin sekä valtuuston ensimmäisenä että toisena varapuheenjohtajana. Hän vaikutti pitkään Helsingin kiinteistölautakunnassa, jonka puheenjohtajana hän toimi kahteen otteeseen, yhteensä kahdenkymmenen vuoden ajan. Hän toimi kunnallispoliittisella urallaan myös kokoomuksen valtuustoryhmän puheenjohtajana.

Heikkonen oli koulutukseltaan insinööri, joksi hän valmistui vuonna 1948 Helsingin teknillisestä opistosta. Sähkö- ja metallialalla työskentelyn jälkeen hän siirtyi vuonna 1956 Pienteollisuuden keskusliiton palvelukseen. Hän toimi järjestössä aluksi osastopäällikkönä ja muutama vuosi myöhemmin hänestä tuli sen toimitusjohtaja. Hän toimi Pienteollisuuden keskusliiton johtajana vuoteen 1976.

Heikkonen syntyi kolmetoistalapsiseen perheeseen ja jäi orvoksi ollessaan 11-vuotias. Hän oli sotaveteraani. Hän toimi talvisodan aikana sotilaspoikana ilmavalvontatehtävissä ja osallistui myöhemmin sekä jatkosotaan että Lapin sotaan. Hänet kotiutettiin 20-vuotiaana.

Heikkonen kuoli vuonna 2001, 75-vuotiaana, äkilliseen sairauskohtaukseen.

## Lähteet
Harri Nyyssönen

**Harri Nyyssönen** (s. 15. marraskuuta 1965 Mikkeli) on suomalainen entinen jalkapalloilija.

Keskikentällä pelannut Nyyssönen edusti urallaan Kuopion Palloseuraa 1983–1991 ja 1998–1999, Valkeakosken Hakaa 1992–1995 ja 1997, Kuusysiä 1995 ja FC Hämeenlinnaa 1995–1996. Hän voitti Suomen mestaruuden Hakassa 1995, mutta pelasi kaudella vain kolme ottelua. Nyyssönen voitti Suomen Cupin Kuopion Palloseurassa 1989 ja teki 3–2 päättyneessä finaalissa kaksi maalia. Lisäksi hän voitti cupin myös Hakassa 1997. Kaikkiaan Nyyssönen pelasi 13 kauden aikana 209 pääsarjatason ottelua, joissa hän teki yhdeksän maalia. 

Nyyssönen pelasi maajoukkueessa vuosina 1991–1992 yhteensä 5 maaottelua. Hänen veljensä Kai Nyyssönen oli myös jalkapalloilija.

## Lähteet
Markku Närvä

**Markku Närvä** (s. 12. marraskuuta 1952 Toijala) on entinen suomalainen jalkapalloilija.

Närvä edusti urallaan Valkeakosken Hakaa 1970–1977 ja 1980, Tampereen Ilvestä 1981 ja ruotsalaista Nyköpings BIS:iä 1978–1979. Hän voitti Hakassa Suomen mestaruuden ja Suomen Cupin 1977. Kaikkiaan Närvä pelasi yhdeksän kauden aikana 188 pääsarjatason ottelua, joissa hän teki 26 maalia.

Närvä pelasi maajoukkueessa kolme maaottelua vuonna 1977.

## Lähteet
Kaseya Center

**Kaseya Center** (vuosina 2021–2023 **FTX Arena**, vuosina 1999–2021 **American Airlines Arena**) on Miamissa Floridassa sijaitseva monitoimihalli, joka toimii muun muassa NBA-seura Miami Heatin kotiareenana.

Hallin rakentaminen aloitettiin 1998 ja se avattiin 31. joulukuuta 1999. Sen katsojakapasiteetti on 19&nbsp;600. Yhdysvaltain koripallomaajoukkue käyttää joskus American Airlines Arenaa. Halli sai nimen FTX Arena kryptovaluuttavälittäjä FTX:n mukaan vuonna 2021.

Areena nimettiin uudelleen Kaseya Centeriksi vuonna 2023.

## Lähteet

## Aiheesta muualla
Handy

**Handy** tarkoittaa muun muassa seuraavia:

* matkapuhelin Saksassa, Itävallassa ja Sveitsissä
;Britannian kuninkaallinen laivasto
*Handy-luokka torpedovenehävittäjäluokka
* HMS Handy (1856), Clown-luokan tykkivene
* HMS Handy (1871), satama-alus
* HMS Handy (1884), tykkivene
* HMS Handy (1895), Handy-luokan torpedovenehävittäjä

## Paikkakunta
* Handy Cross, Buckinghamshire, Englanti
* Handy, paikkakunta Yhdysvalloissa Indianassa
* Handy, paikkakunta Yhdysvalloissa Michiganissa

## Sukunimi
*W. C. Handy, "bluesin isä" 
*Jack Handey, yhdysvaltalainen koomikko
*Charles Handy, johtamistaidon guru ja kirjailija
*Nicholas C. Handy, professori Cambridgen yliopistossa
Hardy

**Hardy** tarkoittaa muun muassa seuraavia:

;Britannian kuninkaallinen laivasto
* HMS Hardy (1797), 12-tykkinen Courser-luokan tykkivene
* HMS Hardy (1804), 12-tykkinen Archer-luokan tykkipriki
* HMS Hardy (1855), 65 jalan tyypin mörssärialus
* HMS Hardy (1856), Albacore-luokan tykkivene
* HMS Hardy (1895), Hardy-luokan hävittäjä
* HMS Hardy (1912), Acasta-luokan hävittäjä
* HMS Hardy (H87), H-luokan laivueenjohtaja
* HMS Hardy (R08), V-luokan laivueenjohtaja 
* HMS Hardy (F54), Blackwood-luokan sukellusveneentorjuntafregatti

## Sukunimi
* Alexandre Hardy  (1570–1631), ranskalainen näytelmäkirjailija.
*Alister Hardy (1896–1985), englantilainen meribiologi
*Antonio Hardy, *Big Daddy Kane* (s. 1968), yhdysvaltalainen rap-artisti ja näyttelijä
*Ben Hardy (s. 1991), englantilainen näyttelijä
*Bob Hardy (s. 1980), englantilainen basisti
*Catherine Hardy (1930–2017), yhdysvaltalainen yleisurheilija
*Dan Hardy (s. 1982), englantilainen vapaaottelija
*Florian Hardy (s. 1985), ranskalainen jääkiekkomaalivahti
*Françoise Hardy (1944–2024), ranskalainen laulaja, lauluntekijä, näyttelijä ja malli
*G. H. Hardy  (1877–1947), englantilainen matemaatikko
*Hagood Hardy (1937–1997), kanadalainen säveltäjä, vibrafonisti, pianisti ja lyömäsoittaja
*Jeff Hardy (s. 1977), yhdysvaltalainen showpainija
*Jeremy Hardy (1961–2019), brittiläinen koomikko
*Jessica Hardy (s. 1987), yhdysvaltalainen uimari ja olympiavoittaja
*Laine Hardy (s. 2000), yhdysvaltalainen laulaja
*Linda Hardy (s. 1973), ranskalainen missi ja näyttelijä
*Mark Hardy (s. 1959), kanadalainen jääkiekkovalmentaja ja entinen jääkiekkoilija
*Matt Hardy (s. 1974), yhdysvaltalainen showpainija
*Moses Hardy  (1894–2006), poikkeuksellisen pitkäikäinen yhdysvaltalainen
*Oliver Hardy (1892–1957), yhdysvaltalainen näyttelijä
*Robert Hardy (1925–2017), brittiläinen näyttelijä
*Robin Hardy (1929–2016), brittiläinen kirjailija ja elokuvaohjaaja
*Sam Hardy (1882–1966), englantilainen jalkapallomaalivahti
*Thomas Hardy (1840–1928), englantilainen kirjailija
*Tom Hardy (s. 1977), englantilainen näyttelijä ja käsikirjoittaja

### Kuvitteellisia henkilöitä
*Andy Hardy, Metro-Goldwyn-Mayerin samannimisen elokuvasarjan päähenkilö
*Felicia Hardy, sarjakuvahahmo Musta Kissa
*Frank ja Joe Hardy, jännityskirjasarjassa *[[Hardy-pojat]]*

## Katso myös
*The Hardys, Hardyn veljesten perustama showpainiryhmä
Harvester

**Harvester** viittaa muun muassa seuraaviin:

*Harvesteri, metsätyökone
*Harvester Rock, Pielavedellä järjestettävä musiikkitapahtuma
**[[Harvester (videopeli)|Harvester]]*, vuoden 1996 videopeli
*”Harvester of Sorrow”, Metallican ensimmäinen single
*International Harvester, yhdysvaltalainen maatalouskoneita valmistanut yritys
;Yhdistyneen kuningaskunnan laivasto
* HMS ''Harvester'', 24-luokan sluuppi
* HMS ''Harvester'' (H19), Havant-luokan hävittäjä
HMS Arab

**HMS Arab** on ollut kuuden Britannian Kuninkaallisen laivaston aluksen nimenä.

* HMS Arab (1795), 16-tykkinen sluuppi
* HMS Arab (1798), 22-tykkinen kuudennen luokan alus
* HMS Arab (1812), Cruizer-luokan 18-tykkinen prikisluuppi
* HMS Arab (1847), 16-tykkinen prikisluuppi
* HMS Arab (1874), potkurisluuppi
* HMS Arab (1901), B-luokan hävittäjä
* HMS Arab (FY202), sukellusveneentorjuntatroolari
Valtionvararikko

**Valtionvararikko** on tilanne, jossa valtio lopettaa pysyvästi tai joksikin aikaa valtionvelan ja sen korkojen maksamisen. Tällainen valtiovallan yksipuolinen toimi eroaa siitä, mitä vararikolla eli konkurssilla tavallisesti tarkoitetaan. Valtionvararikko voi johtua kehnosta valtiontalouden hoidosta, vallankumouksesta tai sodasta. Usein varsinainen valtionvararikko voidaan välttää käyttämällä hyväksi inflaatiota, jolla kevennetään valtion velkataakkaa.

Valtionvararikkoja tapahtui jo antiikin aikana ja uudella ajalla niitä on esiintynyt ympäri maailmaa. Ranskassa tapahtui valtionvararikko 1700-luvulla monta kertaa, 1800-luvulla niitä oli Espanjassa seitsemän kappaletta ja Itävallassa viisi kertaa sekä Venäjällä ja Tanskassa. Turkissa oli valtionvararikko 1875, Portugalissa 1892 ja Kreikassa 1893. Ensimmäisen maailmansodan jälkeen sellainen oli ensin Venäjällä ja sitten Saksassa. Ruotsissa ja Suomessa valtionvararikkoon vertautuvia tilanteita on ollut raharealisaatioiden yhteydessä. Uusin valtionvararikko tapahtui Argentiinassa vuonna 2002.

## Lähteet
Merimaalaus

**Merimaalaus** on maisemamaalauksen laji, jonka aihepiirinä on meri, rannikko, satamanäkymät tai laivat. Se kuvaa tavallisesti tunnelmaa tai historiallista tapahtumaa, kuten meritaistelua. Merimaalaus itsenäistyi omaksi maalaustaiteen lajiksi Alankomaissa 1500-luvun lopulla. Kuuluisia 1600-luvun merimaalareita olivat muun muassa alankomaalaiset Jan van de Cappelle (1624–1679), Jan Porcellis (noin 1580–1632), Willem van de Velde nuorempi (1633–1707) ja Simon de Vlieger (1601–1653). Seuraavan vuosisadan mestari oli ranskalainen Joseph Vernet (1714–1789). Romantiikan ajan merimaalareita 1700–1800-luvulla olivat esimerkiksi englantilainen William Turner ja venäläinen Ivan Aivazovski ja myös impressionismin aikana tehtiin merimaalauksia. Suomessa tätä kuvataiteen lajia edustivat esimerkiksi Berndt Lindholm ja Oskar Kleineh.

Merimaalausta on tutkittu melko vähän taidehistoriassa.

## Lähteet
Kalisaippua

**Kalisaippua** on yleiskielessä sama kuin suopa, joka on rasvahappojen kaliumsuolojen yhteisnimitys. Nimityksen toisessa merkityksessä eli entisajan lääketieteessä kalisaippuaa () käytettiin ulkoisesti ihonhoidossa ja sisäisesti happo- ja fenolimyrkytyksissä sekä eläinlääketieteessä muun muassa punkkeja vastaan. Sitä valmistettiin pellavansiemenöljystä kaliumhydroksidin, spriin ja veden avulla. Kalisaippua on läpikuultavaa, kellanruskeaa saippuamassaa.

## Lähteet
Suopa

**Suopa** eli kalisaippua () on rasvahappojen kaliumsuolojen yhteisnimitys. Suovan pesuteho perustuu siihen, että se tavallisen saippuan eli natriumsaippuan tavoin synnyttää veden kanssa kolloidisen, emulgointiin kykenevän liuoksen. Suopa eroaa kiinteästä saippuasta siinä, että se on pehmeää, läpikuultavaa hyytelöä, jonka väri on yleensä ruskea. Suovan ja saippuan raaka-aineiksi käyvät samat rasvat, öljyt tai rasvahapot. Saippuan saippuoittamiseen käytetään natronlipeää eli natriumhydroksidin vesiliuosta, kun taas suopa saippuoidaan kalilipeällä eli kaliumhydroksidilla. Teknisenä tavaranimikkeenä suopa on ruskeaa tai vihreää, pahanhajuista massaa, jota on käytetty puhdistukseen etenkin tekstiiliteollisuudessa. Suopa-nimitystä käytetään usein myös hartsi- ja nafteenihappojen kaliumsuoloista.

Mäntysuopa eli mäntysaippua ei oikeastaan ole suopa, vaan saippua eli rasvahappojen natriumsuola. Sitä valmistetaan tislatusta mäntyöljystä ja natronlipeästä ja tuotteeseen lisätään soodaa eli natriumkarbonaattia ja fosfaatteja.

## Lähteet
Akusilaos

**Akusilaos** (; 500-luvun eaa. jälkimmäinen puoli) oli antiikin kreikkalainen logografi ja mytografi, eli historiallisten seikkojen ja myyttien kokoaja ja muistiinmerkitsijä. Hän oli Kabaan tai Skabraksen poika ja kotoisin Argoksesta. Jotkut ovat lukeneet Akusilaoksen Kreikan seitsemän viisaan joukkoon.

*[[Suda]]n* mukaan Akusilaos kirjoitti genealogioita eli sukuluetteloita. Häneltä mainitaan genealogioita kolme kirjaa, ja ne olivat enimmäkseen Hesiodoksen teosten käännöksiä proosamuotoon. Akusilaos itse sanoo käyttäneensä lähteinään pronssitauluja, jotka hänen isänsä oli kaivanut maasta pihaltaan. Useimpien muiden logografien tapaan Akusilaos kirjoitti joonialaisella murteella.

Akusilaoksen teoksista on säilynyt vain katkelmia; niitä on koottu muun muassa esisokraatikkojen katkelmien kokoelmaan *[[Die Fragmente der Vorsokratiker]]*. Platon on varhaisin kirjailija, joka mainitsee Akusilaoksen. Myöhempinä aikoina Akusilaoksen nimissä kulki teoksia, jotka olivat kuitenkin epäperäisiä.

## Lähteet

## Aiheesta muualla

*
Muhoksen vaakuna

**Muhoksen vaakuna** on Muhoksen kunnan tunnus. Vaakunan aihe viittaa Oulujokeen, joka oli aiemmin tunnettu lohenkalastuksesta mutta on nyttemmin valjastettu sähköntuotantoon voimalaitoksen rakentamisen jälkeen.

Vaakunan selitys on ”aaltokorokatkoisen kilven sinisessä yläkentässä hopeinen lohi ja hopeisessa alakentässä kolme sinistä yksipolvekkeista salamaa vierekkäin”. Vaakunan on suunnitellut Olof Eriksson, Muhoksen kunnanvaltuusto hyväksyi sen kokouksessaan 12. joulukuuta 1955. Sisäasiainministeriö vahvisti vaakunan käyttöön 6. helmikuuta 1956.

## Lähteet
* 
*
Pyrosulfaatti

**Pyrosulfaatti**- eli **disulfaatti** on anioni, jonka kaava on S2O72-. Se on pyrorikkihapon konjugaattiemäs. Rakenteeltaan se muistuttaa dikromaatti-ionia ja muodostuu kahdesta sulfaatti-ionia muistuttavasta tetraedristä, jotka ovat yhteydessä toisiinsa happisillan välityksellä. Alkalimetallisuoloissa metalli-ionit koordinoituvat tetraedrin terminaalisiin happiatomeihin, muodostaen kolmiulotteisen verkkorakenteen. 

Pyrosulfaatti-ioneja muodostuu kuumennettaessa vetysulfaatti-ioneja, jolloin lohkeaa vettä, mistä johtuu pyrosulfaattinimitys. Jos kuumennusta jatketaan, hajoaa pyrosulfaattianioni sulfaattianioniksi ja rikkitrioksidimolekyyliksi.
:2 HSO4- → S2O72- + H2O
:S2O72- → SO42- + SO3
Pyrosulfaattisuolat liukenevat hyvin veteen.

## Pyrosulfaatteja
*Natriumpyrosulfaatti (Na2S2O7)
*Kaliumpyrosulfaatti (K2S2O7)

## Lähteet
Ylin valtiovalta

**Ylin valtiovalta** tarkoittaa jakamattomia valtiolle kuuluvia valtaoikeuksia. Aiemmin yleisessä perinnölliseen vallansiirtymiseen perustuvassa valtiomuodossa, monarkiassa, nimitys viittasi valtionpäämiehen hallitsijanvaltaan. Nykyisissä monarkioissa vallan painopiste on yleisesti siirtynyt kansanedustuslaitokselle. Tasavallassa ylin valtiovalta on parlamentin, presidentin ja hallituksen tärkeimpien toimivaltuuksien yhteisnimitys.

Suomen perustuslain mukaan valtiovalta kuuluu kansalle, jota edustaa eduskunta. Se käyttää lainsäädäntövaltaa. Hallitusvaltaa käyttävät tasavallan presidentti ja valtioneuvosto. Tuomiovaltaa käyttävät riippumattomat tuomioistuimet.

## Katso myös
* Julkinen valta

## Lähteet
Kahn

**Kahn** on muun muassa seuraavien henkilöiden sukunimi: 

* Albert Kahn (1860–1940), ranskalainen pankkiiri, filantrooppi ja värivalokuvakokoelman perustaja
* Albert Kahn (1869–1942), yhdysvaltalainen teollisuusrakennuksista tunnettu arkkitehti
* Albert E. Kahn (1912–1979), yhdysvaltalainen poliittinen aktivisti, kirjailija ja kirjankustantaja
* Bob Kahn (s. 1938), yhdysvaltalainen tietotekniikan ja tietoliikenteen kehittäjä
* Dominique Strauss-Kahn (s. 1949), ranskalainen sosiaalipoliitikko
* Emil Kahn, *Lucian Bernhard* (1883–1972), saksalainen kuvataiteilija, kuvittaja, kirjainmuotoilija ja sisustussuunnittelija
* Gus Kahn (1886–1941), saksalais-yhdysvaltalainen sanoittaja
* Gustave Kahn (1849–1936), ranskalainen runoilija ja taidekriitikko
* Herman Kahn (1922–1983), yhdysvaltalainen futurologi
* James Kahn (s. 1947), yhdysvaltalainen kirjailija
* Joseph Kahn (s. 1972), yhdysvaltalainen musiikkivideo- ja elokuvaohjaaja
* Louis Kahn (1901–1974), virolais-yhdysvaltalainen arkkitehti
* Madeline Kahn (1942–1999), yhdysvaltalainen näyttelijä
* Michael Kahn (s. 1935), yhdysvaltalainen elokuvaleikkaaja
* Oliver Kahn (s. 1969), saksalainen jalkapallomaalivahti
* Otto Kahn (1867–1934), saksalais-yhdysvaltalainen pankkiiri, taiteen keräilijä, mesenaatti ja filantrooppi
* Philippe Kahn (s. 1952), ranskalainen insinööri ja keksijä
* Robert Kahn eli Bob Kane (1915–1998), yhdysvaltalainen sarjakuvataiteilija
* Robert Kahn (1865–1951), saksalainen säveltäjä ja pianisti
* Wolf Kahn (1927–2020), saksalais-yhdysvaltalainen taidemaalari.

## Kuvitteellisia henkilöitä

* Dark Kahn, *[[Mortal Kombat]]* -pelisarjan hahmo
* Kotal Kahn, *[[Mortal Kombat]]* -pelisarjan hahmo
* Shao Kahn, *[[Mortal Kombat]]* -pelissä ja elokuvassa
Go to Hell

**Go to Hell** on yhdysvaltalaisen heavy metal -yhtye Megadethin kappale, joka on julkaistu vuonna 1991. Kappale oli mukana elokuvan elokuvan *Bill & Ted's Bogus Journey* soundtrackilla
, sekä julkaistiin yhtyeen tulevalla EP:llä, Hidden Treasuresilla vuonna 1995.

## Lähteet